Document ID: 32008D0842

РЕШЕНИЕ 2008/842/ОВППС НА СЪВЕТА
от 10 ноември 2008 година
за изменение на приложения III и IV към Обща позиция 2007/140/ОВППС относно ограничителните мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Обща позиция 2007/140/ОВППС (1), и по-специално член 7, параграф 2 от нея,
като има предвид, че:
(1)
На 27 февруари 2007 г. Съветът прие Обща позиция 2007/140/ОВППС в изпълнение на Резолюция 1737 (2006) на Съвета за сигурност на Организацията на обединените нации.
(2)
На 7 август 2008 г. Съветът прие Обща позиция 2008/652/ОВППС (2) за изменение на Обща позиция 2007/140/ОВППС в изпълнение на Резолюция 1803 (2008) на Съвета за сигурност на Организацията на обединените нации.
(3)
Обща позиция 2008/652/ОВППС предвижда държавите-членки, наред с другото, да проявяват бдителност по отношение на дейностите, осъществявани от финансовите институции под тяхна юрисдикция с всички банки със седалище в Иран, както и с техните клонове и дъщерни дружества в чужбина, за да се предотврати използването на тези дейности за чувствителни от гледна точка на разпространението на ядрени оръжия дейности или за разработване на носители на ядрени оръжия.
(4)
Съветът определи клоновете и дъщерните дружества в чужбина на банките със седалище в Иран, за които се прилага Обща позиция 2008/652/ОВППС. Уместно е да се отбележи, че някои от посочените структури са също обект на замразяване на авоари по смисъла на член 5, параграф 1, букви а) и б) от Обща позиция 2007/140/ОВППС.
(5)
Следователно е уместно приложения III и IV към Обща позиция 2007/140/ОВППС да се изменят,
РЕШИ:
Член 1
Приложения III и IV към Обща позиция 2007/140/ОВППС се заменят с текста на приложението към настоящото решение.
Член 2
Настоящото решение поражда действие в деня на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 10 ноември 2008 година.

Labels: 18
5
11